ประกาศเฉลิมพระปรมาภิไธย ประกาศเฉลิมพระปรมาภิไธย[๑] ศุภมัสดุ พระพุทธสาสนากาลเปนอดีตภาค ๒๔๕๙ พรรษา ปัตยุบันกาลนาคสังวัจฉร พฤศจิกายนมาส เอกาทศมสุรทินโสรวาร โดยกาลกำหนดพระบาทสมเดจพระปรเมนทรมหาวชิราวุธเอกอรรคมหาบุรุษบรมนราธิราช พินิตประชานารถมหาสมมตวงษ์ อติศัยพงษวิมลรัตนวรขัตติยราชนิกโรดมจาตุรันตบรมมหาจักรพรรดิราชสังกาศ อุกโตสุชาตสังสุทธเคราะหณี จักรีบรมนารถจุฬาลงกรณราชวรางกูร บรมมกุฎนเรนทร์สูร สันตติวงษวิสิฐ สุสาธิตบุรพาธิการ อดุลยกฤษฎาภินิหารอติเรกบุญฤทธิ์ ธัญลักษณวิจิตรโสภาคยสรรพางค์ มหาชโนตตะมางคประณต บาทบงกชยุคลประสิทธิสรรพศุภผล อุดมบรมสุขุมาลย์ ทิพยเทพาวตาร ไพศาลเกียรติคุณ อดุลยพิเศษ สรรพเทเวศรานุรักษ์บุริมศักดิสมญา เทพทวาราวดี ศรีมหาบุรุษสุตสมบัติ เสนางคนิกรรัตนอัศวโกศลประพนธปรีชามัทวสมาจารบริบูรณคุณสารสยามาทินคร วรุตเมกราชดิลก มหาปริวารนายกอนันต มหันตวรฤทธิเดชสรรพวิเศษศิรินธร บรมชนกาดิศรสมมตประสิทธิวรยศมโหดม บรมราชสมบัติ นพปฎลเสวตฉัตราดิฉัตร ศิริรัตโนปลักษณมหาบรมราชาภิเศกาภิสิต สรรพทศทิศวิชิตไชย สกลมไหศวริยมหาสวามินทร์มเหศวรมหินทรมหารามาธิราชวโรดม บรมนารถชาติอาชาวไศรย พุทธาทิไตรรัตนสรณารักษ์ อดุลยศักดิ์อรรคนเรศรามาธิบดี เมตตากรุณาสีตลหฤไทย อโนปไมยบุญการ สกลไพศาลมหารัษฎาธิเบนทร์ ปรเมนทรธรรมิกมหาราชาธิราชบรมนารถบพิตร พระมงกุฎเกล้าเจ้าอยู่หัวเสด็จออก ณ พระที่นั่งดุสิตมหาปราสาท บรมราชพิมานโดยสถานอุตตราภิมุข ประทับเหนือพระราชบัลลังก์น่าพระแท่นมนงงศิลาบาต ณ ภายใต้พระนพปดลมหาเศวตฉัตรศิริรัชธำรงพร้อมด้วยพระบรมวงศานุวงศ์ แลเสนาอำมาตย์ราชเสวก เฝ้าทูลลอองธุลีพระบาทบงกชยุคลโดยกำหนดฐานานุศักดิ์ เปนมหาจาตุรวรรคสันนิบาต ในการพระราชพิธีฉัตรมงคลนักขัตวารจึงมีพระบรมราชโองการ มานพระสุรสิงหนาท ดำรัสเหนือเกล้าฯว่า พระบรมวงศานุวงศ์ และท่านเสนาบดีมนตรีมุขทุกกระทรวงทบวงการทั้งฝ่ายทหารแลพลเรือน ได้พร้อมกันมอบฉันทานุมัติถวายสมเดจพระเจ้าบรมวงศ์เธอเจ้าฟ้าภาณุรังษีสว่างวงษ์ กรมพระยาภาณุพันธุวงษ์วรเดช ทรงนำความกราบบังคมทูลพระกรุณาทราบฝ่าลอองธุลีพระบาทว่าครั้งสมัยกรุงพระมหานครศรีอยุธยาโบราณนั้น เมื่อสมเดจพระเจ้ารามราชาผู้ครองนครอู่ทองโบราณได้ทรงสถาปนากรุงเทพทวาราวดีศรีอยุธยามหานครขึ้น แล้วเสด็จขึ้นเถลิงถวัลยราชสมบัติทรงพระนามว่าสมเดจพระรามาธิบดีเปนประถมบรมกษัตริย์สืบมา ในสมัยกรุงรัตนโกสินทร์นี้เมื่อพระบาทสมเดจพระรามาธิบดีจักรีบรมนาถพระพุทธยอดฟ้าจุฬาโลก ได้ทรงสถาปนากรุงรัตนโกสินทร์มหินทรายุธยาเปนพระมหานครขึ้นแล้วได้เสด็จเสวยไอสุริยสมบัติผ่านสยามรัฐมณฑล ก็ได้ทรงพระนามว่า สมเดจพระบรมราชาธิราชรามาธิบดีฯลฯ เปนประถมบรมกษัตริย์ในพระมหาจักรีบรมราชวงศ์สืบมาจนกาลบัดนี้จึงเห็นด้วยเกล้าฯ พร้อมกันว่า พระนามสมเดจพระรามาธิบดีนั้นเปนพระมหามงคลปรมาภิไธยอันประเสริฐแลมีเปนสร้อยอยู่ในพระสุพรรณบัฏแล้วทั้งประกอบเปนพระราชศิริกับนามพระมหาราชธานีด้วยสมควรจะประดิษฐานพระนามนี้ไว้ให้เปนใหญ่ในพระราชประเพณี ให้เปนที่เจริญพระราชศิริสวัสดิ์พิพัฒจิรกาลจึงพร้อมกันขอพระราชทานพระบรมราชวโรกาศกราบบังคมทูล ขอพระราชทานเฉลิมพระนามพระบาทสมเดจพระมงกุฎเกล้าเจ้าอยู่หัวให้ทรงพระปรมาภิไธยสมเดจพระรามาธิบดีนำพระนามเดิม แทนคำว่าสมเดจพระปรเมนทรเพื่อเจริญพระราชราศีกฤดาภินิหาร ให้พระบรมราชมหาจักรีวงศ์ดำรงมไหสุริยสมบัติเปนอิศราธิปไตยในสยามรัฐสีมาโดยสถาพรพัฒนาการ เปนอนัญญสาธารณชั่วฟ้าแลดิน ดังนี้เมื่อได้ทรงพระราชวิจารณ์ด้วยพระญาณอันสุขุมโดยรอบคอบแล้วทรงพระราชดำริห์เห็นชอบด้วยกับความดำริห์ของพระบรมวงศานุวงศ์แลท่านเสนาบดีดังที่ได้กราบบังคมทูลมานั้นอนึ่งทรงพระราชดำริห์ว่า เมื่อครั้งกรุงศรีอยุธยาโบราณสมัยสมเดจพระเจ้ารามเมืองอู่ทองได้ผ่านพิภพสยามประเทศมณฑลเปนประถมบรมกษัตริย์ทรงพระนามว่าสมเดจพระรามาธิบดีที่ ๑ แล้ว ก็น่าที่สมเดจพระราชาธิบดีซึ่งสืบราชสมบัติต่อลงมาจะทรงพระนามว่า สมเดจพระรามาธิบดีที่ ๒ ที่ ๓ ตามลำดับแต่หาเปนเช่นนั้นไม่ ทั้งนี้ก็เพราะเหตุที่สมเดจพระราชาธิราชซึ่งสืบราชสมบัติต่อแต่สมเดจพระรามาธิบดีที่ ๑ลงมานั้น หาได้สืบสันตติวงศ์โดยตรงเปนลำดับกันมาไม่ ส่วนในพระบรมราชวงศ์มหาจักรีนี้จำเดิมแต่พระบาทสมเดจพระพุทธยอดฟ้าจุฬาโลกได้เสวยราชสมบัติเปนประถมบรมกษัตริย์ในพระบรมราชวงศ์นี้แล้วต่อแต่นั้นมาก็ได้สืบสันตติวงศ์โดยตรงลงมาจนปัตยุบันนี้หาได้มีการยักเยื้องผันแปรอย่างใดไม่ทั้งพระบาทสมเดจพระเจ้าอยู่หัวในรัชกาลที่ ๒ แลที่ ๓ ก็ได้ทรงพระนามสมเดจพระรามาธิบดีต่อเนื่องกันมาพึ่งมาเปลี่ยนพระราชประเพณีใช้คำอื่นนำพระนามเมื่อในรัชกาลที่ ๔ อาไศรยเหตุชนี้จึงควรเฉลิมพระปรมาภิไธย ให้ทรงพระนามสมเดจพระรามาธิบดีทุกรัชกาลด้วยจึงมีพระบรมราชโองการมานพระสุรสิงหนาทดำรัสสั่งให้เฉลิมพระปรมาภิไธยสมเดจพระเจ้าอยู่หัวกรุงรัตนโกสินทร์ดังนี้รัชกาลที่ ๑พระปรมาภิไธยอย่างสังเขปว่า พระบาทสมเดจพระรามาธิบดีศรีสินทรมหาจักรีบรมนาถ พระพุทธยอดฟ้าจุฬาโลก ฤๅพระบาทสมเดจพระรามาธิบดีที่ ๑รัชกาลที่ ๒พระปรมาภิไธยอย่างสังเขปว่า พระบาทสมเดจพระรามาธิบดีศรีสินทรมหาอิศรสุนทรพระพุทธเลิศหล้านภาไลย ฤๅพระบาทสมเดจพระรามาธิบดีที่ ๒รัชกาลที่ ๓พระปรมาภิไธยอย่างสังเขปว่า พระบาทสมเดจพระรามาธิบดีศรีสินทรมหาเจษฎาธิบดินทร์ พระนั่งเกล้าเจ้าอยู่หัว ฤๅพระบาทสมเดจพระรามาธิบดีที่ ๓รัชกาลที่ ๔พระปรมาภิไธยอย่างสังเขปว่า พระบาทสมเดจพระรามาธิบดีศรีสินทรมหามงกุฎ พระจอมเกล้าเจ้าอยู่หัว ฤๅพระบาทสมเดจพระรามาธิบดีที่ ๔รัชกาลที่ ๕ พระปรมาภิไธยอย่างสังเขปว่าพระบาทสมเดจพระรามาธิบดีศรีสินทรมหาจุฬาลงกรณ์ พระจุลจอมเกล้าเจ้าอยู่หัวฤๅพระบาทสมเดจพระรามาธิบดีที่ ๕รัชกาลปัตยุบันพระปรมาภิไธยอย่างสังเขปว่า พระบาทสมเดจพระรามาธิบดีศรีสินทรมหาวชิราวุธ พระมงกุฎเกล้าเจ้าอยู่หัว ฤๅพระบาทสมเดจพระรามาธิบดีรัชกาลปัตยุบันส่วนพระปรมาภิไธยอย่างเต็มที่ แลอย่างมัธยมนั้นให้ต่อสร้อยพระนามลงตามแบบที่เคยใช้มาทุก ๆ รัชกาลอนึ่งสมเดจพระราชาธิราชซึ่งจะสืบสันตติบรมราชมหาจักรีวงศ์ต่อไปนั้นก็ให้ทรงพระปรมาภิไธยสมเดจพระรามาธิบดีเปนอาทิ โดยนัยะพระราชประเพณีนี้เปนลำดับไปตราบเท่ากัลปาวสานเทอญสุกัญญา/ผู้จัดทำ๑๙ ตุลาคม ๒๕๕๒นฤดล/ตรวจ๒๒ ธันวาคม ๒๕๕๓[๑] ราชกิจจานุเบกษาเล่ม ๓๓/-/หน้า ๒๑๒/๑๑ พฤศจิกายน ๒๔๕๙